**JGL 19/24**

**JUNTA DE GOVERN LOCAL**

Em plau convocar-vos a la sessió ordinària que la Junta de Govern Local d’aquest Ajuntament durà a terme el proper **divendres 17 de maig a les 13.30 hores**, a la Sala de juntes de l’edifici La Baronda, a fi i efecte de tractar els assumptes inclosos en el següent:

**ORDRE DEL DIA**

1. Aprovació, si escau, de l’acta número 18/24 corresponent a la sessió ordinària de data 10 de maig de 2024.

**TERRITORI I CIUTAT SOSTENIBLE**

1. Proposta d’aprovació de la incoació de l’expedient d’autorització d’obres i usos provisionals per a l’activitat de venda d’alimentació al carrer Pubilla Casas, número 28, d’acord amb la petició i resta de documentació presentada per Corporación Alimentaria Guissona, SL (2023/10498/2435).
2. Proposta d’aprovació de la concessió de llicència d’obres a Sevenity Cataluña, SL, per a la substitució de la coberta i el reforç estructural de l’edifici industrial entre mitgeres existent a l’avinguda Cornellà, número 128-132 (Edifici PERCO), d’acord amb el projecte bàsic i executiu presentat (2023/16089/2416).
3. Proposta d’aprovació de la concessió a Conren Tramway Nueve, SL d’una pròrroga per a la finalització de les obres objecte de la llicència concedida per a la reforma del recinte industrial NUARb EG46, corresponent a l’edificació del carrer Enric Granados, número 46 (2020/2788/2416).
4. Proposta d’aprovació per contracte menor del servei de redacció del projecte de les obres de reubicació de l’escultura Porta Mítica (2024/4287/1411).

**GOVERN INTERN I CIUTAT INNOVADORA**

1. Proposta que consisteix en donar compte de decrets d’Alcaldia d’aprovació de relacions de despeses i reconeixement d’obligacions (2024/6647/1656).
2. Proposta d’aprovació del conveni de cooperació educativa amb la Universitat Pompeu Fabra, per a la realització de pràctiques externes (2024/6353/1374).
3. Proposta d’adjudicació del contracte del servei d’actualització i manteniment de l’aplicació Spai Elector (2024/1646/1407).
4. Proposta d’aprovació de l’inici de la contractació mixta del subministrament de material i servei de verificació d’etilòmetres per a la realització de controls de trànsit (2024/4705/3086).
5. Proposta d’aprovació de l’adhesió a l’Acord marc de subministrament de paper amb destinació als ens locals de Catalunya adjudicat pel Consorci català pel desenvolupament local a l’empresa Lyreco España, SA (2024/5390/1424).
6. Proposta que consisteix en donar compte de la sentència número 143-24 del Jutjat contenciós administratiu número 7 (2024/1366/6700).

**DESENVOLUPAMENT ECONÒMIC I CIUTAT D’OPORTUNITAT**

1. Proposta d’aprovació del servei amb exclusivitat per a la redacció de l’informe de diagnòstic de l’Ajuntament d’Esplugues de Llobregat, per a la seva conversió en destinació turística intel·ligent (2024/1411/4874).
2. Proposta d’aprovació de la formalització d’un conveni i de l’aportació 2024 a l’associació empresarial Esplugues Innova (2024/1374/5340).

**CIUTADANIA I CIUTAT DE DRETS**

1. Proposta d’aprovació de l’adhesió a l’Acord marc de l’ACM de subministrament d’aparells desfibril·ladors, manteniment i serveis associats, 2024-25 (2024/1439/4925).
2. Proposta d’adjudicació del contracte del servei de mediació ciutadana 2024-25 (2024/1403/3671).
3. Proposta d’aprovació del contracte menor del servei de desenvolupament i manteniment d’una web per al projecte “Esplugues 2030 - Misión energia”, de maig de 2024 fins a l’abril de 2025 (2024/1411/5617).

**CICLES DE VIDA I CIUTAT SALUDABLE**

1. Proposta d’aprovació dels plecs i de l’expedient de contractació del servei d’acompanyament educatiu als centres de primària i secundària 2024-25 (2024/1403/6294).

Precs i preguntes.

Esplugues de Llobregat, 15 de maig de 2024

L’alcaldessa

Pilar Díaz Romero